Source: https://www.obecpruske.sk/vzn-obce-pruske.phtml?id_menu=24952&module_action__60139__id_vzn=15128
Timestamp: 2019-09-17 11:42:25+00:00
Document Index: 13232145

Matched Legal Cases: ['§ 6', '§ 6', '§ 19', '§ 6', '§ 6', '§ 6']

VZN č. 01 /2013 o určení výšky dotácie na prevádzku a mzdy na žiaka, dieťa materskej školy a dieťa školského zariadenia zriadených na území obce Pruské
Schválené: 14.5.2013
Vyhlásené: 14.5.2013
Účinnosť: 14.5.2013
VZN č. 01 /2013
o určení výšky dotácie na prevádzku a mzdy na žiaka, dieťa materskej školy a dieťa školského zariadenia zriadených na území obce Pruské
Obecné zastupiteľstvo (ďalej len „OcZ“) obce Pruské, na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1, zákona SNR č. 369/1990 Zb. o obecnom zriadení v znení neskorších predpisov, § 6 ods. 12 písm. c) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov v spojení s § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „VZN“), ktorým sa určuje výška dotácie na, dieťa materskej školy a dieťa školského zariadenia zriadených na území obce Pruské (ďalej len „obce“).
1.Účel vydania
1.1.Účelom tohto VZN je určiť spôsob a výšku poskytnutia finančných prostriedkov a spôsob použitia finančných prostriedkov na mzdy a prevádzku:
-Materskej školy,
-Školského klubu detí,
-Centra voľného času,
-Zariadenia školského stravovania,
zriadených iba na území obce, ktorých zriaďovateľom je obec, iná fyzická alebo právnická osoba (ďalej len zriaďovateľ súkromných škôl a školských zariadení), štátom uznaná cirkev alebo náboženská spoločnosť (ďalej len zriaďovateľ cirkevných škôl a školských zariadení), a ktoré sú na základe rozhodnutia Ministerstva školstva, vedy, výskumu a športu Slovenskej republiky zaradené do siete škôl a školských zariadení Slovenskej republiky.
2.Rozsah platnosti
2.1.Obec podľa § 6 ods.12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určí výšku dotácie na dieťa materských škôl a školských zariadení zriadených iba na území obce na príslušný kalendárny rok všeobecne záväzným nariadením.
2.2.Obec podľa § 6 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov je zriaďovateľom materskej školy, školského klubu detí, centra voľného času a zariadenia školského stravovania pre žiakov základných škôl a pre deti materskej školy.
2.3.Na území obce nie sú zriadené iné školy a školské zariadenia ako uvedené v ods. 2.2..
3.Popis činností
3.1.Všeobecné ustanovenia
Na účely tohto nariadenia sa rozumie:
3.1.1Dotácia na mzdy
je finančná dotácia, ktorá je určená na bežné výdavky a zahŕňa výdavky na tarifný plat, osobný plat, príplatok za riadenie, príplatok za zastupovanie, osobný príplatok, platovú kompenzáciu za sťažený výkon práce, príplatok za zmennosť, príplatok za výkon špecializovanej činnosti, kreditový príplatok, výkonnostný príplatok, príplatok za prácu v noci, príplatok za prácu v sobotu alebo nedeľu, príplatok za prácu vo sviatok, plat za prácu nadčas, plat za neaktívnu časť pracovnej pohotovosti na pracovisku a odmenu, vyplácaných pedagogickému a nepedagogickému zamestnancovi školy a školského zariadenia za podmienok a v rozsahu ustanovených osobným predpisom, ďalej výdavky na poistné a príspevok do poisťovní hradené zamestnávateľom za pedagogických a nepedagogických zamestnancov školy alebo školského zariadenia, výdavky na odstupné a odchodné vyplácané podľa osobitných predpisov maximálne vo výške dohodnutej v kolektívnej zmluve vyššieho stupňa, výdavky na nemocenské dávky a úrazové dávky hradené zamestnávateľom podľa osobitných predpisov.
3.1.1.Dotácia na prevádzku
je finančná dotácia, ktorá je určená na bežné výdavky škôl a školských zariadení uvedených v časti 1. tohto VZN a zahŕňa výdavky za tovary a služby definované Ministerstvom financií SR v ekonomickej klasifikácii rozpočtovej klasifikácie v kategórii 630 – tovary a služby. Ide o výdavky na cestovné náhrady, energie, vodu a komunikácie, materiál, dopravné, rutinnú a štandardnú údržbu, nájomné za nájom a služby špecifikované v položkách 631 až 637 ekonomickej klasifikácie.
3.1.2.Hospodárnosťou
je minimalizovanie nákladov na vykonanie činnosti alebo obstaranie tovarov, prác a služieb pri zachovaní ich primeranej úrovne a kvality.
3.1.3.Efektívnosťou
je maximalizovanie výsledkov činnosti vo vzťahu k disponibilným verejným prostriedkom.
3.1.4.Účinnosťou
je vzťah medzi plánovaným výsledkom činnosti a skutočným výsledkom činnosti vzhľadom na použité verejné prostriedky.
3.1.5.Účelnosťou
je vzťah medzi určeným účelom použitia verejných prostriedkov a skutočným účelom použitia.
3.1.6.Počtom detí, žiakov
materskej školy, ktorá je súčasťou základnej školy, školského klubu detí, centra voľného času a zariadenia školského stravovania pre žiakov základnej školy a materskej školy, rozhodným pre pridelenie dotácií na mzdy a prevádzku v aktuálnom kalendárnom roku, je ich počet k 15. septembru predchádzajúceho kalendárneho roka, ktorý škola a školské zariadenie vykázala v štatistickom výkaze Škol (MŠVVŠ SR) 40 -01
Rozhodným počtom je počet:
a)detí materskej školy podľa stavu k 15. septembru predchádzajúceho kalendárneho roka,
b)detí školského klubu detí podľa stavu k 15. septembru predchádzajúceho kalendárneho roka, ktoré navštevujú základnú školu zriadenú na území obce,
c)všetkých žiakov základnej školy, podľa stavu k 15. septembru predchádzajúceho kalendárneho roka v zriaďovateľskej pôsobnosti obce Pruské,
3.1.7.Počet detí centra voľného času
rozhodný pre pridelenie dotácií na mzdy a prevádzku v aktuálnom kalendárnom roku je ich počet k 15. septembru predchádzajúceho kalendárneho roka. Do počtu detí centier voľného času sa započítavajú deti od 5 rokov veku do dovŕšenia 15 rokov veku s trvalým pobytom na území obce podľa stavu k 1. januáru kalendárneho roka, v ktorom sa zisťovanie uskutočňuje.
3.1.8.Poskytovateľom
finančných prostriedkov je obec. Finančné prostriedky sa poskytujú formou dotácií.
3.1.9.Žiadateľom
a prijímateľom finančných prostriedkov pre školy a školské zariadenia definované v časti 1.1. VZN je základná škola spojená s materskou školou vrátane školských zariadení s právnou subjektivitou v zriaďovateľskej pôsobnosti obce.
3.1.10.Materská škola a školské zariadenia sú financované podľa počtu ukazovateľov definovaných v časti 3.1.6. a 3.1.7. VZN a výšky dotácie určenej v 3.3.1. VZN.
3.1.11.Obec určuje, že finančné prostriedky podľa tohto VZN poskytne do 25. dňa v mesiaci, ak prijímateľ splnil všetky podmienky určené VZN a poskytovateľom dotácie.
3.2.Podmienky, spôsob a kontrola poskytnutia dotácie
3.2.1.Podmienkou na pridelenie dotácie je v súlade s § 6 ods.12 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov predloženie žiadosti zriaďovateľa školy alebo školského zariadenia a poskytnutie údajov potrebných na rozdeľovanie a poukazovanie výnosu dane z príjmov obciam na nasledujúci kalendárny rok formou výkazu k 15.9. a to:
Škol (MŠVVŠ SR) 40 - 01 Výkaz o počte žiakov ZUŠ, detí MŠ a ŠZ a poslucháčov jazykových škôl v pôsobnosti obce.
V prípade zaradenia školy, školského zariadenia na území obce do siete škôl a školských zariadení v Slovenskej republike v priebehu aktuálneho kalendárneho roka bude dotácia poskytovaná od nasledujúceho rozpočtového roka a to na základe vyššie uvedeného zberu údajov.
3.2.2.Ročná výška dotácie pre školu alebo školské zariadenie sa určí ako súčin počtu žiakov alebo detí podľa ods. 3.1.6., 3.1.7. a ročnej výšky dotácie určenej podľa jednotlivých kategórií škôl a školských zariadení v určení výšky dotácií v bode 3.3. tohto VZN. Vypočítaná výška ročnej dotácie sa zaokrúhli na celé eurá podľa matematických pravidiel zaokrúhľovania.
3.2.3.Výšku dotácie môže obec upraviť v priebehu kalendárneho roka len zmenou všeobecne záväzného nariadenia, v závislosti od objemu jeho finančných zdrojov alebo objemu finančných prostriedkov poukázaných obci z výnosu dane z príjmov fyzických osôb.
3.2.4.Dotácia podľa odseku 3.2.2. sa poskytuje prijímateľovi dotácie mesačne v celých eurách, zaokrúhlená podľa matematických pravidiel zaokrúhľovania.
3.2.5.Dotácia školám a školským zariadeniam s právnou subjektivitou v zriaďovateľskej pôsobnosti obce Pruské bude prevedená na konkrétny účet školy, školského zariadenia.
3.2.6.Prijímateľ dotácie je oprávnený pridelené finančné prostriedky použiť len na mzdy a prevádzku, prijímateľ, ktorému bola dotácia poskytnutá podľa 3.1.6., 3.1.7. je povinný ju zúčtovať štvrťročne, termíny a spôsob zúčtovania dotácie určuje poskytovateľ dotácie. V prípade, že dotácia nebude vyčerpaná do konca kalendárneho roka je prijímateľ povinný nevyčerpanú časť dotácie vrátiť späť na účet obce do 31.12. aktuálneho kalendárneho roka.
3.2.7.Poskytnuté finančné prostriedky musia byť vynaložené hospodárne, efektívne a účelne.
3.2.8.Finančnú kontrolu na úseku hospodárenia s finančnými prostriedkami pridelenými podľa tohto VZN vykonáva obec a ostané oprávnené orgány.
3.2.9.Prijímateľ dotácie na mzdy a prevádzku školy a školského zariadenia je povinný predložiť všetky doklady preukazujúce hospodárne, účelné a účinné vynaloženie pridelených finančných prostriedkov.
3.2.10.Pri porušení pravidiel a podmienok, za ktorých boli finančné prostriedky pridelené a použité, je prijímateľ dotácie povinný vrátiť plnú výšku neoprávnene prijatej alebo použitej dotácie späť do rozpočtu obce. Výšku vratky, lehotu a spôsob vrátenia verejných prostriedkov určí prijímateľovi poskytovateľ dotácie.
3.3.Určenie výšky dotácie
Výška dotácie na prevádzku a mzdy na žiaka, dieťa materskej školy a dieťa školského zariadenia zriadených na území obce Pruské na príslušný kalendárny rok je stanovená v prílohe č. 1 všeobecne záväzného nariadenia.
3.4.Záverečné a zrušovacie ustanovenia
3.4.1.Zmeny a doplnky k VZN schvaľuje OcZ.
3.4.2.Dňom účinnosti tohto VZN obec Pruské sa ruší VZN č.04/2009 pojednávajúce o určení výšky dotácie na prevádzku a mzdy na dieťa materskej školy a dieťa školského zariadenia zriadených na území obce, vrátane dodatkov k tomuto VZN.
V Pruskom, dňa 29.4.2013
Návrh VZN vyvesený na úradnej tabuli: 12.4.2013
VZN vyvesené na úradnej tabuli: 29.4.2013
VZN nadobúda účinnosť: 14.5.2013
Zmena a doplnok VZN č 01/2013 schválená uznesením č. 6-11/2013 zo dňa 18.12.2013
Výška dotácie na prevádzku a mzdy na žiaka, dieťa materskej školy a dieťa školského zariadenia zriadených na území obce Pruské na rok 2014:
Druh školy / školského zariadenia
Počet detí k 15.9.
Výkaz ŠKOL 40-01
Normatív na jedno dieťa v €
Normatív na rok v €
1372,21
Školská jedáleň –potencionálny stravník
Záujmové vzdelávanie v CVČ
Deti od 5 do 15 rokov
zákon č. 369/1990 Z. z. o obecnom zriadení v znení neskorších zmien a doplnkov,
zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov,
zákon č. 564/2004 Z. z. o rozpočtovom určení výnosu z dane z príjmov územnej samospráve a o zmene a doplnení niektorých zákonov v znení neskorších predpisov,
Nariadenie vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov
(58.7 kB)VZN_c_ 01_2013_ financovanie a prevazdka_skol_a_skol_zariadeni_uplne_znenie_2013.pdf
10016445